D'entrada, necessitarà espectadors, com el d'avui.
D'aquí que el Grec 2019 Festival de Barcelona hagi començat a buscar-los (o potser a crear-los?) amb una programació que no només inclou una dotzena llarga de propostes pensades per als espectadors i espectadores joves sinó, també, un munt d'activitats que busquen estimular la participació i connectar-los amb el món de l'escena.
Atent als nous llenguatges artístics i a la creació contemporània i compromès amb la ciutadania, el Grec Festival de Barcelona 2019 enceta una línia d'actuació que té per objectiu connectar amb el públic adolescent i jove de la ciutat.
A través de la programació d'espectacles i d'activitats paral·leles i participatives, el Grec obre una finestra perquè les noies i els nois de 13 a 20 anys hi treguin el cap i descobreixin un món estimulant i suggeridor, noves maneres de gaudir i de viure l'espectacle.
El presenta una selecció d'espectacles que, pel seu format, missatge o impacte visual, són recomanables per a aquest nou públic, actiu i receptiu, anhelós de noves experiències.
Espectacles que li resultaran insòlits, atrevits, valents.
Que el sacsejarà i li plantejarà preguntes que mai no s'havia formulat.
I que, en última instància, li farà mirar les arts escèniques amb uns altres ulls.
Així, podreu veure al Grec des de revisions d'obres de Shakespeare que les posen en contacte directe amb el món i el pensament d'avui (a càrrec de companyies com Els Pirates Teatre o Parking Shakespeare, que ha reclutat directors com Carla Rovira o Israel Solà) a muntatges diferents protagonitzats per actors i actrius joves sortits de l'Institut del Teatre com Flam, de Roger Bernat, o propostes que porten directament la realitat dels nois i noies de la ciutat a l'escenari com Oi Néoi (Els nous), dins del projecte Pi(e)ce.
El arrencarà el 4 de juliol amb una festa inaugural per a joves i adolescents al Pati de les Dones del CCCB.
D'accés gratuït i amb la col·laboració d' adolescents.cat, hi haurà batucada, teatre, dansa i concert!
Trobareu molts espectacles sobre temes tan relacionats amb els i les joves com la revolució ( Intersections, amb un format absolutament innovador), espectacles amb molts anys que segueixen sent tan radicals i sorprenents avui com el primer dia (com el Manes de La Fura dels Baus) o bé muntatges de teatre d'objectes on el creador David Espinosa ens ensenya com explicar uns història sense cap actor ni actriu.
Els i les adolescents, d'altra banda, són protagonistes absoluts de Future Lovers, de la innovadora companyia madrilenya La tristura.
De l'estranger arriben propostes radicals i especialment aptes per als joves i adolescents com la radicalíssima trilogia de la nord-americana Nora Chipaumire que formen * N! gga, i 100%POP, o barreges fascinadores de música i activisme (no us perdeu A 24-Decade History of Popular Music, de Taylor Mac) o el circ, especialment jove i renovador, dels australians Gravity & Other Myths i el seu espectacle Backbone.
El inclou també tot d'activitats destinades a fer participar els espectadors: des d'una festa inaugural al Pati de les dones del CCCB amb música, actuacions d'arts de carrer i moltes sorpreses amb un regust estiuenc, a uns Assajos Oberts que permeten descobrir com s'enllesteix un espectacle abans de l'estrena, passant per intervencions artístiques i xerrades post-funció on debatre sobre el que acabem de veure.
Entre les activitats, uns Reptes especialment interessants que desafien els i les joves i adolescents a submergir-se en el món de les arts escèniques, sigui mitjançant un taller "explosiu" d'arts escèniques a càrrec de La tristura, tallers de danses urbanes, tallers per aprendre a fer teatre en espais no teatrals o xerrades i converses pensades per mostrar als públics més joves els secrets més amagats i sorprenents de Shakespeare i les seves creacions.
A més a més, si tens el Carnet Jove, podràs gaudir de fins un 40% de descompte en vàries activitats del Grec utilitzant el codi CJOVE2019.
Des de la Direcció General de Joventut, amb la col·laboració del Festival Grec de Barcelona, sortegem dues entrades dobles per a l'espectacle OI NÉOI (Els Nous) del 20 de juliol al CCCB.
Es tracta d'una performance on un grup de joves del Raval -entre els quals hi ha catalans, persones migrants arribades de fa poc i fills de persones migrants amb un grau alt d'integració- es preguntaran si existeix la identitat cultural o és un invent.
Per participar al sorteig ho tens ben fàcil, si tens entre 14 i 29 anys entra i segueix al perfil d'Instagram de, fes-ho també amb el del Festival Grec ( ) busca la publicació del sorteig, fes-hi like i publica un comentari citant els perfils d'Instagram de dos amics o amigues.
Tens temps des del dimarts 16 de juliol fins al dijous 18 a les 14h, quan es realitzarà el sorteig a través d'Istagram Stories de.
Afanya't i no perdis l'ocasió de participar!